Jelgavas Pārlielupes pamatskola

Jelgavas Pārlielupes pamatskola ir izglītības iestāde Loka maģistrālē Jelgavā. Vēsture Atklāta 1978. gada 1. septembrī kā Jelgavas 6. vidusskola Rīgas autobusu fabrikas strādnieku dzīvojamo ēku būvniecības laikā. 1997. gadā atklāja peldbaseinu. 2003. gadā sāka darboties arī pirmsskolas izglītības grupas. 2019. gadā Jelgavas 6. vidusskolai pievienoja agrākās Jelgavas 2. pamatskolas klases, bet 2021. gadā to pārveidoja par Jelgavas Pārlielupes pamatskolu. Direktori No 1978. līdz 2010. gadam par skolas direktoru strādāja Alfrēds Holsts. Šajā laikā skolā tika iedibinātas tradīcijas, izveidojās saliedēts skolotāju kolektīvs. 2010. gada 27. augustā direktores amatā stājās Ilze Arbidane, latviešu valodas skolotāja, direktora vietniece mācību darbā. Sasniegumi 2015. gadā Jelgavas 6. vidusskola saņēma Jelgavas pilsētas pašvaldības izglītības kvalitātes balvu «Zelta Grauds 2015» pamatizglītības 2. posmā (7.—9. klase). Izglītības programmas Pirmsskolas izglītības programma Pamatizglītības programma Speciālās pamatizglītības programma izglītojamajiem ar mācīšanās traucējumiem Ārpusklases nodarbības un interešu pulciņi Fakultatīvās nodarbības vērstas uz pētniecisko prasmju apguvi: Vides akadēmija, Skolēns eksperimentē, Tehniskā jaunrade, Jaunais komersants, Mācību uzņēmumi, Jauno pētnieku skola, Skolas muzejs, Fizikas un matemātikas pamatprasmju pilnveidošana. Izglītojamajiem ir iespēja attīstīt savas spējas interešu izglītības programmās. Nodarbības notiek ārpusstundu laikā. Dažāda vecuma izglītojamajiem tiek piedāvātas interešu izglītības programmas: Kultūrizglītības programma: tautas dejas pirmsskolas vecuma izglītojamajiem un 1.—5. klašu izglītojamajiem, teātris 8.—9. klašu izglītojamajiem. Sporta izglītības programma: futbols 1.—4. klašu izglītojamajiem, peldēšana 1.—5. klašu izglītojamajiem, bokss 1.—9. klašu izglītojamajiem, šahs 1.—9. klašu izglītojamajiem. Tehniskās jaunrades programma: fotografēšanas pamati 5.—9. klašu izglītojamajiem, kokapstrādes darbnīca 5.—9. klašu izglītojamajiem, rokdarbu darbnīca “Ideja” 4.—6. klašu izglītojamajiem. Citu jomu programma: “Starts biznesā”, gidi 5.—9. klašu izglītojamajiem, “Jauno žurnālistu skola ” 4.—9. klašu izglītojamajiem. Skolas tautas deju kolektīvs “Varavīksne” 2015. gadā piedalījās XI Skolu jaunatnes dziesmu un deju svētkos. Tradīcijas Skolai ir savs karogs, logo, tās moto ir “Mūsdienīga, sadarbībai atvērta skola, kurā pedagogiem un izglītojamajiem ir vienāda vērtību izpratne”. Skolēnu pašpārvaldei nopietns pārbaudījums ir Skolotāju dienas organizēšana, kas parasti izdodas ļoti jautra un interesanta. Novembris ir pilsoniskās audzināšanas mēnesis, bagāts ar dažādām aktivitātēm. Ziemassvētku laikā darbojas Ziemassvētku gadatirdziņš, notiek Ziemassvētku ballītes un liels koncerts vecākiem. Valentīna dienā ar skolas pasta palīdzību var aizsūtīt savām simpātijām apsveikumu. Tradicionāli aprīlī vecāki tiek aicināti uz sacensībām “Sportiska ģimene”, bet skolēni uz sporta spēļu sacensībām. Skolēni, skolotāji un vecāki daudz uzmanības velta “zaļai domāšanai”. Pavasarī notiek dažādi pasākumi: Spodrības dienas, Pēdējā zvana svētki, Jelgavas un Eiropas dienas. Mācību gada beigās svinīgajā līnijā pulcējas visi skolas skolēni un skolotāji, godinot mācību olimpiāžu, konkursu un sacensību uzvarētājus. Cita svarīga informācija izglītojamajiem ir iespēja apgūt uzņēmējdarbības pamatus, darboties Junior Achievement programmā, vācu valodas apguve, laba sporta bāze sporta programmas īstenošanai, nodrošināta izglītojamo peldēt apmācība visās klasēs, brīvā laika mērķtiecīgas pavadīšanas iespējas sadarbojoties ar Jelgavas bērnu un jauniešu centru “Junda”, Jelgavas Bērnu un Jaunatnes sporta skolu. Dalība starptautiskos projektos Skola izmanto Eiropas Savienības piedāvātās iespējas iesaistīties starptautiskajos projektos, kas ļauj iepazīt citu valstu izglītības sistēmu, kultūras tradīcijas, kā arī parādīt savu skolu, sekmēt Jelgavas un Latvijas atpazīstamību. Pirmie starptautiskie projekti bija sadarbībā ar British Council 2007. gadā. No 2012. gada 1. augusta līdz 2014. gada 31. jūlijam tika īstenots Comenius projekts “ Dzīvojot kopā” (Living Together). Projektā iesaistītās valstis bija Latvija, Slovēnija, Polija, Vācija un Portugāle. 2015. gadā tika uzsākti divi Erasmus + projekti — “ Efektīva komunikācija — veiksmīga dzīve nākotnē” (Effective communication — a successful future life), tā īstenošanas laiks 2015. gada 1. septembris — 2018. gada 1. septembris, dalībvalstis Bulgārija, Portugāle, Čehija[novecojusi saite], Polija, Slovēnija, Slovākija, Latvija un „e-Management of multidisciplinary projects for secondary schools”, īstenošanas laiks 2015. gada 1. septembris — 2017. gada 1. novembris., dalībvalstis Rumānija, Turcija, Čehija, Slovākija, Latvija. Ārējās saites Jelgavas Pārlielupes pamatskolas mājaslapa[novecojusi saite] Jelgavas Pārlielupes pamatskolas Facebook